***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**4 нче сыйныф**

**Үткәрү вакыты – 120 минут**

**Максималь балл – 54**

**I. Тестлардан дөрес җавапны билгеләгез.**

1. Саңгырау тартык авазлардан гына торган сүзне билгеләгез. **(2 балл)**

а) өстәл

**ә) китап**

б) дәфтәр

в) бетергеч

2. Парсыз яңгырау тартыкны билгеләгез. **(2 балл)**

а) [җ]

ә)[г]

б) [д]

**в) [н]**

3. Калын сузык авазлардан гына торган сүзне билгеләгез. **(2 балл)**

а) бүре

ә) төлке

**б) куян**

в) керпе

4. Хәрефләр белән авазлар саны тигез булмаган сүзне билгеләгез. **(2 балл)**

**а) яфрак**

ә) көньяк

б) яшьлек

в) кулъюгыч

5. ***Соң*** сүзенең антонимын билгеләгез. **(2 балл)**

а) кич

ә) озын

б) көндез

**в) иртә**

6. Парлы сүзне билгеләгез. **(2 балл)**

а) кара(җиләк)

**ә) исән(сау)**

б) ай(сыз)

в) бал(корты)

7. Урын-вакыт килешендәге исемне билгеләгез. **(2 балл)**

а) урман

ә) урманга

б) урманны

**в) урманда**

8. Хәзерге заман хикәя фигыльне билгеләгез. **(2 балл)**

**а) укый**

ә) укыган

б) укыды

в) укыр

9. Санны билгеләгез. **(2 балл)**

а) укучы

ә) ул

**б) ун**

в) саныйм

10. Боеру җөмләне билгеләгез. **(2 балл)**

а) Нинди матур көн!

ә) Урамда кар явамы?

**б) Балалар, кар бабай ясагыз!**

в) Балалар урамда уйныйлар.

**II. Теоретик бирем.**

Сызыклар өстенә тиешле сүзләрне языгыз. **(8 балл)**

Татар телендә нечкә һәм калын сузык авазлар була. О һәм ө хәрефләре сүзнең беренче иҗегендә генә языла. Охшаш мәгънәле сүзләр синонимнар дип атала. Аш, аша, ашлык – тамырдаш сүзләр. -га/-гә – юнәлеш килеше кушымчасы. Сыйфатлар предметның төрле билгеләрен белдерәләр. Фигыль эш-хәрәкәтне белдерә. Ия кем? нәрсә? сорауларына җавап бирә.

**III. Башыгызны эшләтегез.**

Эш сөйгәнне ил сөйгән. Ялкауның көн дә башы авырта. **(4 балл)**

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Ученики сейчас на уроке.

Они читают и пишут по-татарски.

Алсу делает домашнее задание медленно.

2. Шигырьне укыгыз һәм биремнәрне эшләгез.

Трамвайда барганда,

Әгәр дә минем янда

Олылар басып барса,

Ә мин утырган булсам –

Җәһәт кенә торам да

Урын бирәм аларга.

(*Ямаш Игәнәй*)

2.1. Сүзләрнең антонимнарын языгыз. **(2 балл)**

олылар – **кечкенәләр** басып – **утырып**

2.2. ***Җәһәт*** сүзенең синонимын языгыз. **(1 балл) (тиз)**

2.3. Зат алмашлыкларын күчереп языгыз, килешләрен билгеләгез. **(3 балл)**

(**мин** – б.к., **минем** – и.к., **аларга** – ю.к.).

3. **“Өлкәннәргә булышам”** темасына 6-8 җөмләдән торган инша языгыз. **(10 балл)**