***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 68**

**I. Тестлардан дөрес җавапны билгеләгез.**

1. Җөмләдәге [**а**] авазының санын билгеләгез. **(2 балл)**

*Оясыз сандугач сайрамый.* (Мәкаль)

а) 3

ә) 4

**б) 5**

в) 6

2. Җөмләдәге ачык иҗекләр санын билгеләгез. **(2 балл)**

*Куркак аулакта батыр була.* (Мәкаль)

а) 3

**ә) 4**

б) 5

в) 8

3. Фразеологизмның мәгънәсен билгеләгез. **(2 балл)**

***сакал сыйпап калу***

**а) алдану**

ә) саубуллашу

б) изге теләкләр теләп калу

в) борчылу

4. Татар теленең үз сүзен билгеләгез. **(2 балл)**

**а) теләк**

ә) хыял

б) өмет

в) гомер

5. Кушма сүзне билгеләгез. **(2 балл)**

а) кием(салым)

ә) җир(су)

б) эт(шомырты)

**в) яр(канат)**

6. Билгеләү алмашлыгын билгеләгез. **(2 балл)**

а) кемдер

ә) кайда

**б) һәркем**

в) берни

7. Затланышлы фигыльне билгеләгез. **(2 балл)**

а) исем фигыль

**ә) боерык фигыль**

б) хәл фигыль

в) сыйфат фигыль

8. Сүзтезмәне билгеләгез. **(2 балл)**

а) җиләк

**ә) баллы җиләк**

б) җиләк-җимеш

в) кура җиләге

9. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Куркакның йодрыгы* ***кесәсендә****.* (Мәкаль)

а) ия

**ә) хәбәр**

б) урын хәле

в) тәмамлык

10. Мәкальләр арасыннан кушма җөмләне билгеләгез. **(2 балл)**

а) Аннан-моннан эшләсәң, яңадан эшләрсең.

ә) Иренгәннең иренен эт ялаган.

**б) Ир мактаныр, корал эшләр.**

в) Иренмәгән иртәгәге эшен бүген бетергән.

**II. Теоретик бирем.**

Сызыклар өстенә тиешле сүзләрне языгыз. **(8 балл)**

[и] авазының калын пары юк. Татар телендә ачык һәм ябык иҗекләр бар. Бер иҗекле сүзгә басым тамгасы куелмый. Билгеле бер грамматик формада гына омоним булып килгән сүзләр омоформалар дип атала. Парлы сүзләр сызыкча аша языла. *Ул* зат һәм күрсәтү алмашлыгы була ала. Тиңдәш кисәкләрдән соң килгән гомумиләштерүче сүз алдыннан сызык куела. Баш кисәкләрдән генә торган җөмлә җыйнак җөмлә дип атала.

**III. Башыгызны эшләтегез.**

Коралда кырык кешенең көче бар. Кулыңнан килмәгән эшкә тотынма. **(4 балл)**

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(10 балл)**

Верблюд – одно из самых выносливых животных. Несколько недель он может идти под палящим солнцем и не пить. При этом он ещё и груз несёт. Поэтому верблюд для человека в пустыне незаменим. Его называют “кораблём пустыни”.

2. Шигырьне укыгыз һәм биремнәрне эшләгез.

УРМАН

Тезелеп үскән төрле зур агачлар, Тып-тын торган ошбу серле урман,

Үзе матур, үзе куркыныч; Төрле матур кошлар оясы;

**Яшел хәтфә кебек яфраклары** Матур кошларына табигатьнең

**Кайвакытта тора тып-тыныч.** Бүләк итеп биргән дөньясы.

*(Мәҗит Гафури)*

2.1. Сингармонизм законының рәт гармониясенә буйсынмаган сүзләрне күчереп языгыз. **(2 балл) (табигатьнең, дөньясы)** (артык сүз язылса, балл киметелә!)

2.2. Искергән сүзне һәм аның кайсы сүз төркеменә караганлыгын языгыз. **(2 балл) (ошбу – алмашлык)**

2.3. Шигырьдә кулланылган синонимнарны языгыз. **(1 балл) (тып-тыныч, тып-тын)**

2.4. Тартым белән төрләнгән исемнәрне күчереп языгыз. **(2 балл) (яфраклары, оясы, кошларына, дөньясы)** (артык сүз язылса, балл киметелә!)

2.5. Калын хәрефләр белән бирелгән җөмләгә синтаксик анализ ясагыз: җөмлә кисәкләрен һәм аларның төрләрен билгеләгез, җөмләгә билгеләмә бирегез. **(4 балл)**

Яшел хәтфә кебек яфраклары (г.и.)

Кайвакытта (в.х.) тора (г.ф.х.) тып-тыныч (р.х.).

Бу – раслау, хикәя, җәенке, ике составлы, тулы гади җөмлә; тиңдәш һәм аерымланган кисәкләре юк; инверсия (кире сүз тәртибе).

3. ***“Серле урман”*** дигән темага 10-12 җөмләдән торган инша языгыз. **(15 балл)**