***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**8 нче сыйныф**

**Үткәрү вакыты – 150 минут**

**Максималь балл – 60**

**I. Тестлардан дөрес җавапны билгеләгез.**

1. Җөмләдәге [**м**] авазының санын билгеләгез. **(2 балл)**

*Көчең белән мактанма, эшең белән мактан.* (Мәкаль)

а) 1

ә) 2

б) 3

**в) 4**

2. Җөмләдәге ачык иҗекләрнең санын билгеләгез. **(2 балл)**

*Берәүнең буе кыска, берәүнең уе кыска.* (Мәкаль)

а) 5

ә) 7

**б) 8**

в) 10

3. Фразеологизмның мәгънәсен билгеләгез. **(2 балл)**

***усак яфрагы***

а) кечкенә кеше

**ә) тиктормас, кыбырсык кеше**

б) яшь, тәҗрибәсез кеше

в) тырыш, эшчән кеше

4. Татар теленең үз сүзен билгеләгез. **(2 балл)**

а) шәһәр

ә) хат

б) вәгъдә

**в) авыл**

5. Кушма сүзне билгеләгез. **(2 балл)**

а) уен(көлке)

**ә) тере(көмеш)**

б) кара(бөрлегән)

в) каз(үрдәк)

6. Вакыт рәвешен билгеләгез. **(2 балл)**

а) сишәмбе

ә) шактый

б) кич

**в) бүген**

7. Затланышсыз фигыльне билгеләгез. **(2 балл)**

а) боерык фигыль

ә) шарт фигыль

**б) исем фигыль**

в) хикәя фигыль

8. Сүзтезмәне билгеләгез. **(2 балл)**

а) диңгез

**ә) тирән диңгез**

б) диңгез, күл

в) Кара диңгез

9. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Читлеккә* ***өйрәнгән*** *кош иректә башын югалтыр.* (Мәкаль)

а) ия

ә) хәбәр

б) рәвеш хәле

**в) аергыч**

10. Җөмләнең хәбәрен билгеләгез. **(2 балл)**

*Сукыр тычканга карт мәче дә арыслан булып тоела.* (Мәкаль)

а) сукыр

ә) мәче

б) булып

**в) тоела**

**II. Теоретик бирем.**

Сызыклар өстенә тиешле сүзләрне языгыз. **(8 балл)**

Юнәлеш килешендәге I һәм II зат алмашлыклары рәт гармониясенә буйсынмыйлар. Язылышлары бердәй, әмма әйтелешләрендә аерма булган сүзләр омографлар дип атала. Бер тамырдан булган сүзләр – тамырдаш сүзләр. Сыйфат предметның яисә затның төрле билгеләрен белдерә. Саналмыш һәрвакыт берлек санда килә. Җөмләдәге сүзләр арасында тезүле һәм ияртүле бәйләнеш була. Урын хәле беркайчан да аерымланмый.

**III. Башыгызны эшләтегез.**

Карчыга авызыннан ит кире чыкмый. Вак балык көтүе белән йөри. **(4 балл)**

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

На уроке ученики читают вслух, пишут, рассказывают, много говорят по-татарски. Иногда они отвечают правильно, иногда неправильно. Когда дети говорят неправильно, учительница исправляет их ошибки.

2. Шигырьне укыгыз һәм биремнәрне эшләгез.

ТАҢ

Таң ата, дип ишеткән бар “Таң ничек ата соң?” – диеп

Әбидән дә, бабайдан да. Карап торам тәрәзәдән.

Ә үземнең таң атканын Башта үзем куркып куйдым:

Күргәнем юк беркайчан да. Караңгыда күрә алмам.

Бүген менә **шуңа күрә** Хәзер тышта якты инде,

Уяндым да караңгыдан, Таң атканын күрми калмам.

*(Равил Фәйзуллин)*

2.1. Сингармонизм законының рәт гармониясенә буйсынмаган сүзне күчереп языгыз. **(1 балл) (беркайчан)**

2.2. Басымы соңгы иҗеккә төшмәгән сүзләрне күчереп языгыз, басымнарын билгеләгез **(3 балл) (беʹркайчан, меʹнә, ниʹчек, аʹлмам, күʹрми, каʹлмам)**

2.3. Иртүк торуны белдергән фразеологизмны искә төшереп языгыз. **(2 балл) (таң тишегеннән)**

2.4. Кушма сүзләрне күчереп языгыз. **(1 балл) (беркайчан, бүген)** (артык сүз язылса, балл киметелә!)

2.5. ***Якты*** сыйфатын дәрәҗәләр белән төрләндереп языгыз. **(1 балл) (яктырак, яп-якты)**

2.6. Калын хәрефләр белән бирелгән җөмлә кисәгенең төрен языгыз. **(2 балл) (сәбәп хәле)**

3. Шигырьдәге геройны тасвирлап, 8-10 җөмләдән торган инша языгыз. **(12 балл)**